איציק אידלס

הרב יצחק (איציק) משה אידלס (ה'תשי"א – י' באב ה'תש"ף, 8 באוגוסט 2020) היה רב דתי לאומי, מתלמידי הרב צבי יהודה הכהן קוק, וראש ישיבת הר שלום באשתמוע.

ביוגרפיה
הרב איציק אידלס נולד בכפר סבא בשנת תשי"א. למד במחזור הראשון של ישיבת ירושלים לצעירים ובישיבת מרכז הרב אצל הרב צבי יהודה הכהן קוק, לאחר נישואיו התגורר בקריית ארבע, עד תקופת הפינוי מחבל ימית.

בתש"מ, לקראת פינוי ימית, עבר עם משפחתו ליישוב עצמונה. לאחר פינוי חבל ימית, עבר עם היישוב להקים את היישוב בני עצמון בגוש קטיף. בתקופת מגוריו בעצמונה שבגוש קטיף, שימש כר"מ במכינת עוצם, ולאחר מכן בישיבת אפיקי דעת. בהמשך עבר עם משפחתו (יחד עם עוד משפחות) ליישוב מורג, על מנת לחזק את היישוב שסבל ממציאות ביטחונית קשה.

לאחר פינוי היישוב מורג במסגרת תוכנית ההתנתקות, הוביל קבוצת משפחות ממורג במעבר ליישוב טנא עומרים שסבל מקשיי פיתוח, ושימש שם כרב קהילה.
בתקופה זו היה ר"מ ובהמשך ראש ישיבה בישיבת הר שלום שעברה מחומש מצפה אשתמוע.

בשנת ה'תש"ף חלה בסרטן, בי"ט באב נפטר ונקבר בהר הזיתים.

משפחתו
אידלס היה נשוי ללאה (אחות של הרב דן מרצבך והפרופסור עלי מרצבך), ולהם 10 ילדים.

קישורים חיצוניים
 גוונים | הרב יצחק אידלס | ערוץ מאיר החדש
 לא מתכוונים להישבר: מגוש קטיף - להר חברון - ynet
 הרב איציק אידלס - הספד על הרב דן מרצבך

הערות שוליים

רבני הציונות הדתית בישראל
יהודים הקבורים בהר הזיתים
בוגרי ישיבת ירושלים לצעירים
בוגרי ישיבת מרכז הרב
גוש קטיף: רבנים
ראשי ישיבות הסדר
מתנחלים
תלמידי הרצי"ה קוק
משפחת מרצבך
בני עצמון: אישים
ישראלים שנפטרו מסרטן
ישראלים שנפטרו ב-2020